באחד בשבת, יום שלושים לחודש אייר שהוא ראש חודש סיון, שנת חמשת אלפים ושבע מאות ושמונים לבריאת עולם, המקביל לתאריך העשרים וארבעה במאי, שנת אלפיים ועשרים בלוח השנה האזרחי, למנין שאנו מונים כאן, בגרוטון אשר במסצ'וסטס, \_\_\_\_\_\_\_\_ ו \_\_\_\_\_\_\_\_ נכנסו בברית מקודשת זו כבני-זוג אוהבים ושווי-ערך.

אנו מתחייבים לפתח קשר שיימשך לאורך כל חיינו, אותו נכבד ונוקיר; להקדיש זמן ואנרגיה להזנת מערכת היחסים בינינו; לתעדף האחת את השני מעל לכל; ולאהוב את בני האדם שטרם זכינו להיות.

אנו מתחייבים למלא את ביתנו בשמחה ובצחוק; ללמוד ולצמוח זו עם זה; לעזור זו לזה לפרוח; לשמר מערכת יחסים מינית המבוססת על כנות והסכמה הדדית; ולתמוך בבריאות הרגשית, הרוחנית והגופנית של כל אחד מאיתנו.

אנו מתחייבים לקיים תקשורת פתוחה, להקשיב באמפתיה, ולגרום זו לזה להרגיש שאנו נראים ונשמעים; להניח זו לזה להנות מהספק; להשקיע את המאמץ הדרוש לקיום שותפות קדושה זו; להעריך את ההבדלים הקיימים בינינו ואת הצרכים הפרטיים של כל אחד מאיתנו; ולפנות האחת לעזרת השני ולא האחת נגד השני בזמנים של קושי ושל קונפליקט.

אנו מתחייבים להקים בית יהודי המקדם מרפא עבורנו, עבור קהילותינו, ועבור העולם; לחלוק את המאמץ הגופני והנפשי הכרוך בתחזוקת בית ובגידול משפחה על פי הסכמה משותפת; לקבל את כל ההחלטות הכלכליות המשמעותיות בהתייעצות זו עם זה; לחלוק בפירות עמלנו; לקבל כל אחד מאיתנו את משפחתו של השני ברוחב לב; לטפל זו בזה בנאמנות כאשר נהיה חולים; ללוות זו את זה בנועם בתהליך של מוות בכבוד; לקיים את כל הבקשות והטקסים הקשורים במוות בהתאם לרצונותינו המוצהרים; ולהמשיך לחפש כל אחד הגשמה ושמחה לאחר אובדן בן הזוג השני.

אם אחד מאיתנו או שנינו נרצה לפרק שותפות זו, אנו מתחייבים להליך מכבד וגלוי-לב, אשר יכלול דיונים כנים בסלעי המחלוקת בינינו כמו גם ייעוץ זוגי. אם אחד מאיתנו או שנינו לא נוכל באותה עת לקיים ברית מקודשת זו, נהיה חייבים לחתום על 'הפרת ברית אהובים', ביטול רשמי של ברית זו, בנוכחות בית דין הכולל שלושה יהודים ראויים ובעלי ידע עליהם הסכמנו באופן הדדי.

אנו חותמים ברית זו כאות על לבבותינו. בחתימות אלו, הכל שריר וקיים.